pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม หารือคณะกรรมการพิจารณาร่างกฎหมายของกระทรวงยุติธรรม ครั้งที่ ๑/๒๕๖๒
วันพุธที่ 2 ตุลาคม 2562
กระทรวงยุติธรรม หารือคณะกรรมการพิจารณาร่างกฎหมายของกระทรวงยุติธรรม ครั้งที่ ๑/๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๑/๒๕๖๒
ในวันอังคารที่ ๑ ตุลาคม ๒๕๖๒ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๑/๒๕๖๒
เพื่อพิจารณาร่างพระราชบัญญัติการสอบสวนคดีพิเศษ (ฉบับที่ ...) พ.ศ. .... (กรมสอบสวนคดีพิเศษ)
นอกจากนี้ ที่ประชุมรับทราบรายงานสถานะความคืบหน้า
การเสนอร่างกฎหมายของกระทรวงยุติธรรม จํานวน ๔๔ ฉบับ
ทั้งนี้​ ที่ประชุมมีมติเห็นชอบด้วยในหลักการของร่างพระราชบัญญัติเฉพาะ
ในส่วนของการปรับลดคดีความผิดทางอาญาตามกฎหมายต่างๆ สําหรับประเด็นอื่นๆ​
เห็นควรให้กรมสอบสวนคดีพิเศษเสนอให้คณะกรรมการคดีพิเศษ (กคพ.) พิจารณาก่อน
แล้วนําเสนอร่างพระราชบัญญัติฉบับนี้ให้ที่ประชุมพิจารณาอีกครั้งหนึ่ง
โดยมี คณะกรรมการผู้ทรงคุณวุฒิ รวมทั้งผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-สธ. กำชับสถานพยาบาลดูแลผู้ประสบภัยน้ำท่วมภาคใต้
วันอังคารที่ 3 ธันวาคม 2562
สธ. กําชับสถานพยาบาลดูแลผู้ประสบภัยน้ําท่วมภาคใต้
กระทรวงสาธารณสุขกําชับสถานพยาบาลพื้นที่ภาคใต้  เฝ้าระวังน้ําท่วมฉับพลันจากฝนตกหนัก ดูแลประชาชนตลอด 24 ชั่วโมง ขณะนี้ทุกแห่งเปิดให้บริการได้ตามปกติ
กระทรวงสาธารณสุขกําชับสถานพยาบาลพื้นที่ภาคใต้ เฝ้าระวังน้ําท่วมฉับพลันจากฝนตกหนัก ดูแลประชาชนตลอด 24 ชั่วโมง ขณะนี้ทุกแห่งเปิดให้บริการได้ตามปกติ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า นายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มีความห่วงใยประชาชนที่ประสบภัยน้ําท่วมจังหวัดนราธิวาส ได้สั่งการสถานพยาบาลทุกแห่งให้การดูแลผู้ประสบภัยตลอด 24 ชั่วโมง สํารองยาและเวชภัณฑ์ให้เพียงพอ ติดตามสถานการณ์อย่างใกล้ชิด ย้ายเครื่องมือและอุปกรณ์การแพทย์ขึ้นที่สูง ออกหน่วยแพทย์เคลื่อนที่ให้บริการประชาชนในพื้นที่น้ําท่วมสูง เช้าวันนี้ (3 ธันวาคม 2562) ได้รับรายงานจากนายแพทย์วิเศษ สิรินทรโสภณ นายแพทย์สาธารณสุขจังหวัดนราธิวาส ว่า สถานพยาบาลทุกแห่งเปิดให้บริการได้ตามปกติ ได้ส่งหน่วยแพทย์เคลื่อนที่ออกให้บริการประชาชนร่วมกับทีมอําเภอทั้ง 10 อําเภอ และแจกยาชุดน้ําท่วมกว่า 3,000 ชุด เยี่ยมบ้านผู้สูงอายุ ผู้ป่วยติดบ้านติดเตียง ผู้ป่วยโรคเบาหวาน หัวใจ ความดันโลหิตสูง ไม่ให้ขาดยา และสํารวจกลุ่มหญิงตั้งครรภ์ที่กําหนดคลอดเดือนธันวาคมที่บ้านน้ําท่วม ไม่สามารถเดินทางมาโรงพยาบาลได้ เพื่อเตรียมให้การช่วยเหลือ
“ขอให้ประชาชนดูแลสุขภาพ รักษาร่างกายให้อบอุ่น ดูแลบุตรอย่างใกล้ชิด ระวังไม่ปล่อยให้เด็กเล่นน้ําตามลําพัง หากเกิดการเจ็บป่วย เช่น ถูกสิ่งของมีคมในน้ําบาด โรคน้ํากัดเท้า ผิวหนังจะระคายเคือง เปื่อยและเป็นแผล ขอให้รีบล้างทําความสะอาดเท้าและเช็ดให้แห้งทุกครั้งหลังลุยน้ําท่วม หากบาดแผลมีอาการอักเสบ บวมแดง มีหนอง หรือเนื้อที่ขอบแผลมีลักษณะซีด หรือเป็นหวัดมีไข้ กินยาลดไข้แล้วอาการไม่ดีขึ้นภายใน 2 วัน ให้รีบไปพบแพทย์ที่สถานพยาบาลใกล้บ้าน หากเจ็บป่วยฉุกเฉินโทรแจ้งสายด่วน 1669 ตลอด 24 ชั่วโมง” นายแพทย์สุขุมกล่าว
นายแพทย์สุขุมกล่าวต่อว่า ในช่วงวันที่ 3-10 ธันวาคม 2562 หลายพื้นที่ในภาคเหนือและภาคตะวันออกเฉียงเหนือ อากาศหนาวเย็น รวมทั้งกรุงเทพมหานครและปริมณฑล อุณหภูมิจะลดลง สภาพอากาศเปลี่ยนแปลง ขอให้ดูแลสุขภาพให้แข็งแรง รับประทานอาหารที่มีประโยชน์อย่างเพียงพอ ดื่มน้ําอย่างน้อยวันละ 8 แก้ว ออกกําลังกายสม่ําเสมอ และพักผ่อนให้เพียงพอ โดยเฉพาะเด็กเล็ก ผู้สูงอายุ ผู้ที่มีโรคประจําตัว ขอให้รักษาความอบอุ่นของร่างกาย ป้องกันการเจ็บป่วยจากไข้หวัด ไข้หวัดใหญ่
***************************** 3 ธันวาคม 2562
********************
รัฐบาลไทย-ข่าวทำเนียบรัฐบาล-ดร.สุวิทย์ พร้อมคณะผู้บริหาร อว. ลงนามถวายพระพร เนื่องในโอกาสวันเฉลิมพระชนมพรรษาสมเด็จพระนางเจ้าสุทิดาฯ พระบรมราชินี ประจำปี 2563
วันศุกร์ที่ 19 มิถุนายน 2563
ดร.สุวิทย์ พร้อมคณะผู้บริหาร อว. ลงนามถวายพระพร เนื่องในโอกาสวันเฉลิมพระชนมพรรษาสมเด็จพระนางเจ้าสุทิดาฯ พระบรมราชินี ประจําปี 2563
ดร.สุวิทย์ พร้อมคณะผู้บริหาร อว. ลงนามถวายพระพร เนื่องในโอกาสวันเฉลิมพระชนมพรรษาสมเด็จพระนางเจ้าสุทิดาฯ พระบรมราชินี ประจําปี 2563
3 มิถุนายน 2562 เวลา 07.30 น.ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย คณะผู้บริหารเจ้าหน้าที่และข้าราชการหน่วยงานในสังกัด อว. เข้าร่วมในพิธีลงนามถวายพระพร เนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินีประจําปีพุทธศักราช 2563ณอาคารอุดมศึกษา 1 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ศรีอยุธยา)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้รองกรรมการผู้จัดการ บริษัท SAAB Asia Pacific จำกัด นำที่ปรึกษาอาวุโส บริษัท SAAB AB ประเทศสวีเดน เข้าพบ
วันพฤหัสบดีที่ 20 เมษายน 2560
รัฐมนตรีว่าการกระทรวงอุตสาหกรรม ให้รองกรรมการผู้จัดการ บริษัท SAAB Asia Pacific จํากัด นําที่ปรึกษาอาวุโส บริษัท SAAB AB ประเทศสวีเดน เข้าพบ
รัฐมนตรีว่าการกระทรวงอุตสาหกรรม ให้รองกรรมการผู้จัดการ บริษัท SAAB Asia Pacific จํากัด นําที่ปรึกษาอาวุโส บริษัท SAAB AB ประเทศสวีเดน เข้าพบ
เมื่อวันที่ 19 เมษายน 2560 นายอุตตม สาวนายน รัฐมนตรีว่าการกระทรวงอุตสาหกรรม ให้นายไคร์ โรซานเดอร์ รองกรรมการผู้จัดการ บริษัท SAAB Asia Pacific จํากัด นํานายอาร์เน่ ฮีเดน ที่ปรึกษาอาวุโส บริษัท SAAB AB ประเทศสวีเดนและคณะเข้าพบ เพื่อหารือเกี่ยวกับแผนพัฒนาสนามบินอู่ตะเภาและการจัดตั้งศูนย์ซ่อมบํารุงและบํารุงรักษาการบินและท่าอากาศยาน ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงพาณิชย์เปิดตัวBig Data พลังขับเคลื่อนเศรษฐกิจไทย  (BIG DATA: EMPOWERING THAI ECONOMY)
วันอังคารที่ 31 กรกฎาคม 2561
กระทรวงพาณิชย์เปิดตัวBig Data พลังขับเคลื่อนเศรษฐกิจไทย  (BIG DATA: EMPOWERING THAI ECONOMY)
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์เปิดวิสัยทัศน์แสดงศักยภาพการใช้ Big Data ขับเคลื่อนเศรษฐกิจไทยในทุกระดับอย่างเป็นรูปธรรมตั้งแต่การสร้างกําลังซื้อให้กับประชาชนในระดับฐานราก
การสร้างโอกาสในการประกอบอาชีพรายพื้นที่ให้กับประชาชนการพัฒนาผู้ประกอบการSMEsผ่านการฝึกอบรมที่เหมาะสม สอดคล้องกับระดับความสามารถของผู้ประกอบการแต่ละรายอย่างเป็นระบบ เพื่อนําไปใช้ในการพัฒนาธุรกิจ รองรับเศรษฐกิจ4.0ตลอดจนการยกระดับธุรกิจสู่การค้าระหว่างประเทศ นอกจากนี้ ยังนําBig Dataมาใช้เพื่อยกระดับการทํางานของกระทรวง ผ่านการเชื่อมโยงข้อมูลทั้งภายในและภายนอกกระทรวงเพื่อผลักดันการค้าของไทย สร้างรายได้จากการส่งออกให้บรรลุเป้าหมาย ทั้งหมดนี้ล้วนเป็นผลจากการพัฒนาBig Dataของกระทรวงพาณิชย์ที่ไม่เคยเกิดขึ้นมาก่อน
กระทรวงพาณิชย์ในฐานะเป็นผู้ดูแลในด้านเศรษฐกิจมุ่งหวังให้เกิดผลการเปลี่ยนแปลงอย่างเป็นรูปธรรมและให้ความสําคัญกับการพัฒนาเศรษฐกิจของไทยในยุคดิจิทัลให้เข้มแข็งในระยะยาว โดยใช้ประโยชน์จากการใช้Big Dataขับเคลื่อนเศรษฐกิจฐานราก ลดความเหลื่อมล้ําทางสังคม โดยนําข้อมูลBig Dataมาประมวล เพื่อ“สร้าง”อาชีพที่เหมาะสมให้กับประชาชนเป็นรายพื้นที่ อีกทั้งกระทรวงยังเล็งเห็นถึงความสําคัญของการ“สนับสนุน”องค์ความรู้ให้กับภาคประชาชนและผู้ประกอบการSMEsผ่านการฝึกอบรมอย่างเป็นระบบตั้งแต่เริ่มต้นธุรกิจไปจนถึงการค้าระหว่างประเทศตามศักยภาพรายบุคคลโดยกระทรวงได้บูรณาการข้อมูลและหลักสูตรการฝึกอบรมของทุกหน่วยงานในกระทรวงเพื่อลดความซ้ําซ้อนของหลักสูตรก่อให้เกิดการพัฒนาผู้ประกอบการให้สามารถดําเนินธุรกิจได้อย่างแท้จริงและมีประสิทธิภาพ
นอกจากนี้ กระทรวงยังมีการใช้ประโยชน์จากBig Dataมาใช้ในการ“ส่งเสริม”การค้าระหว่างประเทศ โดยการบูรณาการเชื่อมโยงข้อมูลหน่วยงานด้านต่างประเทศของกระทรวง มาประมวลและแสดงผลแบบReal-timeเพื่อเป็นข้อมูลประกอบการตัดสินใจของผู้บริหารในการกําหนดนโยบายการค้าระหว่างประเทศ ตลอดจนใช้ในการติดตาม ผลักดัน และขยายโอกาสการค้าระหว่างประเทศให้บรรลุเป้าหมาย
การดําเนินงานข้างต้นถือเป็นเพียงจุดเริ่มต้นของการนําBig Dataมายกระดับการทํางานของกระทรวงพาณิชย์(Empowering MOC with Big Data)ใน3ด้าน คือ 1) การอํานวยความสะดวกการให้บริการประชาชน 2) การลดขั้นตอนกระบวนการทํางานภายในกระทรวง และ 3) การตัดสินใจในการวางนโยบายและกลยุทธ์ในการพัฒนาและเพิ่มมูลค่าให้กับเศรษฐกิจของประเทศ ดังจะเห็นได้ว่าเทคโนโลยีBig Dataเป็นตัวแปรสําคัญที่จะเปลี่ยนข้อมูลที่กระจัดกระจาย ไม่มีมูลค่า ให้เกิดเป็นข้อมูลที่มีมูลค่า เพื่อใช้ประกอบการตัดสินใจในการกําหนดนโยบายและแนวทางในการดําเนินงานของกระทรวงพาณิชย์ให้มีความถูกต้อง ชัดเจน เกิดผลสูงสุดต่อภาคส่วนประชาชนในทุกระดับตั้งแต่ระดับพื้นที่ ระดับจังหวัด และระดับประเทศ
รัฐบาลไทย-ข่าวทำเนียบรัฐบาล-ดีอี นำหน่วยงานสื่อสารและเครือข่ายภาคประชาชนพร้อมปฏิบัติงานเตรียมความพร้อมงานเสด็จพระราชดำเนินเลียบพระนคร โดยขบวนพหุหยาตราทางชลมารค เพื่อถวายความจงรักภักดี
วันเสาร์ที่ 17 สิงหาคม 2562
ดีอี นําหน่วยงานสื่อสารและเครือข่ายภาคประชาชนพร้อมปฏิบัติงานเตรียมความพร้อมงานเสด็จพระราชดําเนินเลียบพระนคร โดยขบวนพหุหยาตราทางชลมารค เพื่อถวายความจงรักภักดี
ดีอี นําหน่วยงานสื่อสารและเครือข่ายภาคประชาชนพร้อมปฏิบัติงานเตรียมความพร้อมงานเสด็จพระราชดําเนินเลียบพระนคร โดยขบวนพหุหยาตราทางชลมารค เพื่อถวายความจงรักภักดี
p.p1 {margin: 0.0px 0.0px 0.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p4 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000; min-height: 19.0px}
p.p5 {margin: 0.0px 0.0px 10.0px 0.0px; text-align: center; font: 11.0px 'Trebuchet MS'; -webkit-text-stroke: #000000}
span.s1 {font-kerning: none}
span.s2 {font: 18.0px Helvetica; font-kerning: none}
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานประชุมเชิงปฏิบัติการเพื่อสรุปและทบทวนการปฏิบัติงานด้านเทคโนโลยีและการสื่อสาร เนื่องในงานพระราชพิธีพระราชบรมราชาภิเษก ที่จัดโดยกองสื่อสารโทรคมนาคม สํานักงานปลัดกระทรวงดิจิทัลเพื่อเศรษฐกิจและสังคม เมื่อวันที่ 13 สิงหาคม 2562 ณ ห้อง ๒๐๓ โรงแรมเซ็นทราบาย เซ็นทาราศูนย์ราชการและคอนเวนชันเซ็นเตอร์ แจ้งวัฒนะ สําหรับงานประชุมเชิงปฏิบัติการในวันนี้ เพื่อสรุปผลและทบทวนการปฏิบัติงาน ฝ่ายเทคโนโลยีและการสื่อสาร เนื่องในงานพระราชพิธีบรมราชาภิเษก ระหว่างหน่วยงานในสังกัดกระทรวงฯ และหน่วยงานด้านการสื่อสาร โดยมีผู้แทนจากภาครัฐ รัฐวิสากิจ และเอกชน อาทิ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) บริษัท กสท โทรคมนาคม จํากัด (มหาชน) (CAT), บริษัท ทีโอที จํากัด (มหาชน) (TOT Public Company Limited, และภาคีเครือข่ายภาคประชาชนอาสาสมัครอาทิ สมาคมวิทยุอาสาสมัคร (VRA) สมาคมนักวิทยุสมัครเล่นแห่งประเทศไทย ในพระบรมราชูปถัมภ์ เป็นต้น เข้าร่วมประชุมดังกล่าว โดยมีจุดประสงค์เพื่อถอดบทเรียนในการปฏิบัติงานร่วมกันระหว่างหน่วยงานในการดําเนินงานด้านการสื่อสารเนื่องในการพระราชพิธีบรมราชาภิเษก พุทธศักราช ๒๕๖๒ ที่ผ่านมา เพื่อนํามาใช้ในการแก้ไขปรับปรุง และใช้ในการเตรียมความพร้อมด้านการสื่อสารในการเสด็จพระราชดําเนินเลียบพระนคร โดยขบวนพหุหยาตราทางชลมารค พุทธศักราช ๒๕๖๒ ในวันที่ ๒๔ ตุลาคม นี้ ซึ่งทุกหน่วยงานที่เกี่ยวข้องมีความพร้อมในการปฏิบัติหน้าที่เพื่อเป็นการถวายความจงรักภักดีและเพื่อให้งานพระราชพิธีดังกล่าวเป็นไปอย่างเรียบร้อยและสมพระเกียรติ
*****************
รัฐบาลไทย-ข่าวทำเนียบรัฐบาล-รมว.สุริยะ หารือแนวทางความร่วมมือระหว่างภาครัฐและเอกชน กับหอการค้าไทย และกลุ่มบริษัท บี.กริม
วันพุธที่ 19 กุมภาพันธ์ 2563
รมว.สุริยะ หารือแนวทางความร่วมมือระหว่างภาครัฐและเอกชน กับหอการค้าไทย และกลุ่มบริษัท บี.กริม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายกลินท์ สารสิน ประธานกรรมการหอการค้าไทยและสภาหอการค้าไทย และคณะ เข้าพบเพื่อหารือแนวทางความร่วมมือ ณ ห้องประชุมชุณหวัณ ชั้น 3 สํานักงานปลัดกระทรวงอุตสาหกรรม
วันนี้ (18 ก.พ. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายกลินท์ สารสิน ประธานกรรมการหอการค้าไทยและสภาหอการค้าไทย และคณะ เข้าพบเพื่อหารือแนวทางความร่วมมือ ตลอดจนแลกเปลี่ยนข้อคิดเห็น ด้านการพัฒนาระบบเศรษฐกิจภาคการค้าและอุตสาหกรรมในมิติต่างๆ เพื่อเป็นการเสริมสร้างความสามารถในการแข่งขัน รวมทั้งเป็นการประสานความร่วมมือระหว่างภาครัฐและเอกชนอย่างเข้มแข็ง พร้อมด้วยนายฮาราลด์ ลิงค์ ประธานกลุ่มบริษัท บี.กริม เข้าหารือเกี่ยวกับการนํานโยบายของรัฐบาลด้านแนวคิดเศรษฐกิจหมุนวียน (Circular Economy) ไปใช้ดําเนินงานในภาคเอกชน โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุมชุณหวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 25 มิถุนายน 2563 [กระทรวงสาธารณสุข]
วันพฤหัสบดีที่ 25 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 25 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 25 มิถุนายน 2563
วันนี้ (25 มิถุนายน 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศอียิปต์และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 12 ราย ยอดผู้ป่วยกลับบ้านสะสม 3,038 ราย หรือคิดเป็นร้อยละ 96.2 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 62 ราย หรือร้อยละ 1.96 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,158 ราย
จากรายงานผู้ติดเชื้อรายใหม่วันนี้ เป็นชายไทย อายุ 24 ปี อาชีพนักศึกษา เดินทางกลับจากประเทศอียิปต์ ถึงประเทศไทยวันที่ 9 มิถุนายน 2563﻿ เข้ารับการเฝ้าระวังกักตัวใน State Quarantine ที่จังหวัดชลบุรี ไม่มีการแสดงอาการป่วย ตรวจพบเชื้อครั้งที่ 2 เมื่อวันที่ 23 มิถุนายน 2563
การที่รัฐบาลได้จัดสถานที่เฝ้าระวังเพื่อกักตัวคนไทยที่เดินทางกลับจากต่างประเทศ เป็นเวลา 14 วัน ซึ่งหากพบผู้ติดเชื้อระหว่างการเฝ้าระวังสังเกตอาการ จะนําเข้าสู่ระบบการดูแลรักษาทันที เพื่อให้มั่นใจว่าจะไม่มีการนําเชื้อเข้าสู่ประเทศไทย โดยเป็นไปตามมาตรฐานการดูแล ควบคุม ป้องกันโรค ของกระทรวงสาธารณสุข
นอกจากนี้ บทเรียนในต่างประเทศกรณีที่พบการระบาดของเชื้อโควิด 19 เป็นกลุ่มก้อนอีกครั้งภายหลังที่ได้มีการผ่อนคลายมาตรการต่าง ๆ และประชาชนออกมาใช้ชีวิตตามปกติโดยขาดการป้องกันตัวเอง ดังนั้นเพื่อเป็นการป้องกันไม่ให้เกิดเหตุการณ์ซ้ํารอยเช่นเดียวกับต่างประเทศ คนไทยจึงต้องร่วมมือกันปฏิบัติตามมาตรการที่กําหนดไว้อย่างเคร่งครัด คือ สวมหน้ากากอนามัย/หน้ากากผ้าทุกครั้งที่ออกจากบ้าน ล้างมือบ่อย ๆ และเว้นระยะห่างระหว่างผู้อื่น 1-2 เมตร อย่างต่อเนื่องเพื่อความปลอดภัยของทุกคนในประเทศ
****************************** 25 มิถุนายน 2563
*************************************
รัฐบาลไทย-ข่าวทำเนียบรัฐบาล-พม. "เราไม่ทิ้งกัน" เปิดศูนย์ชุมชนสู้ภัย COVID-19 พร้อมตั้งครัวกลาง ที่เคหะชุมชนห้วยขวาง กทม.
วันอาทิตย์ที่ 19 เมษายน 2563
พม. "เราไม่ทิ้งกัน" เปิดศูนย์ชุมชนสู้ภัย COVID-19 พร้อมตั้งครัวกลาง ที่เคหะชุมชนห้วยขวาง กทม.
พม. "เราไม่ทิ้งกัน" เปิดศูนย์ชุมชนสู้ภัย COVID-19 พร้อมตั้งครัวกลาง ที่เคหะชุมชนห้วยขวาง กทม.
วันนี้ (19 เม.ย. 63) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่เคหะชุมชนห้วยขวาง เขตห้วยขวาง กทม. ในความดูแลของการเคหะแห่งชาติ หรือ กคช. เพื่อเปิดศูนย์ชุมชนสู้ภัย COVID-19 ครัวกลาง และคลังชุมชน พร้อมให้ความช่วยเหลือต่างๆ และพบปะเยี่ยมเยียนให้กําลังใจชาวชุมชน ตามโครงการ พม. “เราไม่ทิ้งกัน” ด้วยแนวคิด “สํารวจให้พบ จบที่ชุมชน" โดยมีคณะผู้บริหารกระทรวง พม. นายณัฐพงศ์ พันธเกียรติไพศาล ประธานกรรมการการเคหะแห่งชาติ ดร.ธัชพล กาญจนกูล ผู้ว่าการการเคหะแห่งชาติ เจ้าหน้าที่ที่เกี่ยวข้อง และชาวชุมชน เข้าร่วมงาน ณ บริเวณสนามกีฬาห้วยขวาง โครงการเคหะชุมชนห้วยขวาง เขตห้วยขวาง กทม.
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) มีความห่วงใยประชาชนทุกกลุ่มเป้าหมายที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ที่มีความรุนแรงในขณะนี้ และส่งผลกระทบเป็นวงกว้างทั้งด้านเศรษฐกิจและสังคม ทั้งนี้ กระทรวง พม. จึงออกมาตรการป้องกัน แก้ไข และช่วยเหลือกลุ่มเป้าหมายและประชาชนที่ได้รับผลกระทบดังกล่าว ด้วยการขับเคลื่อนโครงการ พม. “เราไม่ทิ้งกัน" ตามแนวคิด “สํารวจให้พบ จบที่ชุมชน” เพื่อลงพื้นที่ให้การช่วยเหลือเยียวยาโดยเร็วที่สุด ในชุมชนนําร่อง 286 ชุมชน ของ กทม. ภายใต้การดูแลของ กคช. จํานวน 91 ชุมชน และสถาบันพัฒนาองค์กรชุมชน (องค์การมหาชน) หรือ พอช. จํานวน 195 ชุมชน
นายจุติ กล่าวต่อไปว่า สําหรับเคหะชุมชนห้วยขวาง มีผู้ที่ติดเชื้อไวรัสโควิด-19 จํานวน 3 ราย ผู้ที่รักษาหายแล้ว จํานวน 1 ราย ผู้ที่อยู่ระหว่างการรักษา จํานวน 2 ราย และผู้ที่เฝ้าระวังดูอาการและกักตัว จํานวน 13 ราย ในเบื้องต้น กคช. ได้ฉีดพ่นทําความสะอาดบริเวณพื้นที่เสี่ยง รวมทั้งนําสิ่งของและอาหารแห้งที่ได้รับการสนับสนุนจากภาคเอกชนไปมอบให้แก่ผู้อยู่อาศัยในกลุ่มเสี่ยงที่ต้องกักตัวอยู่ในที่พักอาศัยของตนเอง และในวันนี้ ตนจึงมาเป็นประธานเปิดศูนย์ชุมชนสู้ภัย COVID-19 เพื่อการป้องกันการแพร่ระบาดของโรคอย่างมีประสิทธิภาพ อ
รัฐบาลไทย-ข่าวทำเนียบรัฐบาล-รอง.นรม. พลเอก ประวิตร ฯ เป็นประธานการประชุมคณะกรรมการนโยบายการผังเมืองแห่งชาติ ครั้งที่ 1/2563 เห็นชอบจัดทำธรรมนูญว่าด้วยการผังเมือง เพื่อจัดการปัญหาความไร้ระเบียบในการพื้นที่ร่วมกันในสังคม
วันพุธที่ 8 เมษายน 2563
รอง.นรม. พลเอก ประวิตร ฯ เป็นประธานการประชุมคณะกรรมการนโยบายการผังเมืองแห่งชาติ ครั้งที่ 1/2563 เห็นชอบจัดทําธรรมนูญว่าด้วยการผังเมือง เพื่อจัดการปัญหาความไร้ระเบียบในการพื้นที่ร่วมกันในสังคม
รอง.นรม. พลเอก ประวิตร ฯ เป็นประธานการประชุมคณะกรรมการนโยบายการผังเมืองแห่งชาติ ครั้งที่ 1/2563 เห็นชอบจัดทําธรรมนูญว่าด้วยการผังเมือง เพื่อจัดการปัญหาความไร้ระเบียบในการพื้นที่ร่วมกันในสังคม
วันนี้(8เมษายน2563)เวลา10.00น.ณห้องประชุม301ตึกบัญชาการ1ทําเนียบรัฐบาลพลเอกประวิตรวงษ์สุวรรณรองนายกรัฐมนตรีเป็นประธานการประชุมคณะกรรมการนโยบายการผังเมืองแห่งชาติครั้งที่1/2563
โดยที่ประชุมได้รับทราบประเด็นสําคัญอาทิสาระสําคัญของพระราชบัญญัติการผังเมืองพ.ศ. 2562 องค์ประกอบหน้าที่และอํานาจของคณะกรรมการนโยบายการผังเมืองแห่งชาติการแต่งตั้งผู้ทรงคุณวุฒิในคณะกรรมการนโยบายการผังเมืองแห่งชาติตามมาตรา71 (4)และแนวทางการดําเนินงานด้านการผังเมืองของประเทศ
ที่ประชุมยังรับทราบการวางและจัดทําผังเมืองโดยกรมโยธาธิการและผังเมืองเพื่อเป็นกรอบชี้นําการพัฒนาทางด้านกายภาพในระดับประเทศระดับภาคและระดับจังหวัดระดับเมืองระดับชนบทและพื้นที่เฉพาะควบคู่กับแผนพัฒนาเศรษฐกิจและสังคมแห่งชาติอย่างสอดคล้องและเชื่อมโยงกันทุกระดับดังนี้1.ผังนโยบายการใช้ประโยชน์พื้นที่ซึ่งแบ่งเป็นผังนโยบายระดับประเทศผังนโยบายระดับภาคและผังนโยบายระดับจังหวัดและ2.ผังกําหนดการใช้ประโยชน์ที่ดินซึ่งแบ่งเป็นผังเมืองรวมและผังเมืองเฉพาะทั้งนี้เพื่อใช้เป็นแนวทางการในการพัฒนาอนุรักษ์ฟื้นฟูเมืองและชนบทการคมนาคมขนส่งสาธารณูปโภคสาธารณูปการรวมทั้งการบํารุงรักษาทรัพยากรธรรมชาติและสิ่งแวดล้อม
พร้อมกันนี้ที่ประชุมยังได้เห็นชอบการจัดทําธรรมนูญว่าด้วยการผังเมืองถือเป็นกลไกหนึ่งในสากลที่ใช้ในการจัดการแก้ไขปัญหาอันเนื่องมาจากการขาดระเบียบของการใช้ประโยชน์พื้นที่ร่วมกันในสังคมโดยครอบคลุมพื้นที่ทั้งในและนอกเขตชุมชนเมืองการใช้พื้นที่ตามกรอบที่ผังเมืองกําหนดจะนํามาซึ่งความสงบสุขที่ยั่งยืนสอดคล้องตามเจตนารมณ์ของการผังเมืองที่มีจุดหมายหลักที่ต้องการสร้างกติกาการใช้พื้นที่ร่วมกันระหว่างกลุ่มคนในสังคมเพื่อให้สมาชิกส่วนใหญ่ดํารงชีวิตภายใต้คุณภาพชีวิตที่ดีให้ประเทศพัฒนาอย่างสมดุลสอดคล้องกับการพัฒนาตามหลักปรัชญามั่นคงมั่งคั่งและยั่งยืนต่อไป
ในตอนท้ายรองนายกรัฐมนตรียังมอบหมายให้กระทรวงมหาดไทยในฐานะฝ่ายเลขาฯนําข้อเสนอแนะที่ได้รับไปพิจารณาเพื่อดําเนินการและรายงานความคืบหน้าของคณะกรรมการฯในโอกาสที่เหมาะสมโดยหวังว่าการประชุมคณะกรรมการฯในครั้งนี้จะเป็นจุดเริ่มต้นเพื่อสนับสนุนให้เกิดการพัฒนาด้านผังเมืองของประเทศที่เป็นไปตามเจตนารมณ์ตามพระราชบัญญัติผังเมืองพ.ศ. 2562บัญญัติไว้และถึงแม้ว่าในขณะนี้ประเทศไทยกําลังเผชิญกับสถานการณ์การแพร่ระบาดของโรคติดเชื้อไวรัสโควิด-19ในส่วนภารกิจด้านอื่นๆประเทศไทยก็ยังมีความจําเป็นที่จะต้องดําเนินการต่อไปเพื่อให้ประเทศสามารถพัฒนาไปได้อย่างต่อเนื่องซึ่งภาคส่วนต่างๆที่เกี่ยวข้องก็ได้ดําเนินการกันอย่างสุดความสามารถเพื่อจะทําให้ประเทศไทยสามารถผ่านพ้นวิกฤตนี้ไปให้ได้
........................................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-DITP จับมือ สมาคมอุตสาหกรรมฟอกหนังไทย จัดสัมมนา “พัฒนาเทคโนโลยีการผลิตยั่งยืน รองรับตลาดแฟชั่นในอนาคต”
วันพุธที่ 28 พฤศจิกายน 2561
DITP จับมือ สมาคมอุตสาหกรรมฟอกหนังไทย จัดสัมมนา “พัฒนาเทคโนโลยีการผลิตยั่งยืน รองรับตลาดแฟชั่นในอนาคต”
สถาบันพัฒนาผู้ประกอบการการค้ายุคใหม่ (NEA) กรมส่งเสริมการค้าระหว่างประเทศ กระทรวงพาณิชย์  ร่วมกับ สมาคมอุตสาหกรรมฟอกหนังไทย จัดสัมมนาเชิงปฏิบัติการในหัวข้อ “การพัฒนาเทคโนโลยีการผลิตที่ยั่งยืน เพื่อรองรับ การแข่งขันในตลาดแฟชั่นในอนาคต”
เพื่อเสริมสร้างขีดความสามารถในการแข่งขันทางการค้าของผู้ประกอบการ ให้มีความเข้มแข็งในตลาดระดับสากลอย่างยั่งยืน และเป็นการขยายโอกาสทางการตลาดและสร้างเครือข่ายความร่วมมือของผู้ประกอบการ รวมทั้งเป็นการเพิ่มมูลค่าการส่งออกผลิตภัณฑ์ของอุตสาหกรรมฟอกหนังไทยเพื่อสร้างรายได้ให้กับประเทศ เมื่อวันที่ 17 - 18 ตุลาคม 2561 ที่ผ่านมา ณ สมาคมอุตสาหกรรมฟอกหนังไทย จ.สมุทรปราการ
น.ส.บรรจงจิตต์ อังศุสิงห์ อธิบดีกรมส่งเสริมการค้าระหว่างประเทศ (DITP) เปิดเผยว่า “อุตสาหกรรมฟอกหนังไทย ถือเป็นอุตสาหกรรมที่มีศักยภาพในการส่งออกและสร้างรายได้ให้กับประเทศ จึงมีความจําเป็นที่จะเร่งปรับตัวเรื่องการนําเทคโนโลยีการผลิตสมัยใหม่และการสร้างมูลค่าเพิ่มให้กับสินค้ามาปรับใช้ ซึ่งเป็นไปตามแผนยุทธศาสตร์ชาติ ของรัฐบาล ในการสร้างขีดความสามารถและยกระดับการแข่งขัน ด้วยการพัฒนาศักยภาพผู้ประกอบการไทยในหลากหลายมิติ ด้วยการประกอบธุรกิจส่งออกและธุรกิจระหว่างประเทศ ภายใต้บริบทของเศรษฐกิจยุคใหม่ เพื่อสร้างโอกาส และขยายช่องทางตลาดแก่สินค้าและบริการไทยในเวทีโลก
กรมส่งเสริมการค้าระหว่างประเทศ โดย สถาบันพัฒนาผู้ประกอบการการค้ายุคใหม่ หรือ NEA จึงจัดสัมมนาเชิงปฎิบัติการร่วมกับ สมาคมอุตสาหกรรมฟอกหนังไทย ภายใต้หัวข้อ “การพัฒนาเทคโนโลยีการผลิตที่ยั่งยืน เพื่อรองรับการแข่งขันในตลาดแฟชั่นในอนาคต” โดยเชิญ Mr.David Fernando Sabate และ Mr.Philip Larosa ผู้เชี่ยวชาญด้านเทคโนโลยีและนวัตกรรมการผลิตสําหรับหนังแบบครบวงจร มาเป็นวิทยากรให้ความรู้เกี่ยวกับกรรมวิธีการผลิตที่เป็นมิตรกับสิ่งแวดล้อม นอกจากนี้ยังมีการจัด Workshop เกี่ยวกับ การลดกลิ่น ลดซัลไฟด์และลดปริมาณโครม ในกระบวนการผลิตหนัง เพื่อจะสามารถนําไปปรับใช้ในขั้นตอนการผลิต เพื่อตอบสนองแนวโน้มตลาดแฟชั่นปี 2019 ได้อีกด้วย”
สามารถติดตามสัมมนาดีดีของสถาบันพัฒนาผู้ประกอบการการค้ายุคใหม่ (NEA) ได้ที่ เว็บไซต์. https://nea.ditp.go.th หรือ ผ่านช่องทาง 1169 สายด่วนกรมส่งเสริมการค้าระหว่างประเทศ
รัฐบาลไทย-ข่าวทำเนียบรัฐบาล-รัฐบาลแจ้งเตือน 7 จังหวัดภาคกลาง เตรียมรับมือปริมาณน้ำสูงขึ้น 25 – 75 ซม.เร่งก่อสร้างเขื่อนป้องกันตลิ่ง และนำของมีค่าขึ้นที่สูง พร้อมสนับสนุนเงินชดเชยช่วยเหลือเกษตรกรผู้ประสบภัยอย่
วันอังคารที่ 1 พฤศจิกายน 2559
รัฐบาลแจ้งเตือน 7 จังหวัดภาคกลาง เตรียมรับมือปริมาณน้ําสูงขึ้น 25 – 75 ซม.เร่งก่อสร้างเขื่อนป้องกันตลิ่ง และนําของมีค่าขึ้นที่สูง พร้อมสนับสนุนเงินชดเชยช่วยเหลือเกษตรกรผู้ประสบภัยอย่
รัฐบาลแจ้งเตือน 7 จังหวัดภาคกลาง เตรียมรับมือปริมาณน้ําสูงขึ้น 25 – 75 ซม.เร่งก่อสร้างเขื่อนป้องกันตลิ่ง และนําของมีค่าขึ้นที่สูง พร้อมสนับสนุนเงินชดเชยช่วยเหลือเกษตรกรผู้ประสบภัยอย่างเต็มที่
วันที่ 9 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า จากฝนที่ตกหนักต่อเนื่องบริเวณประเทศไทยตอนบน ส่งผลให้ปริมาณน้ําเหนือเขื่อนเจ้าพระยามีแนวโน้มสูงขึ้น โดยคาดหมายว่าในวันที่ 10 ต.ค.59 จะมีน้ําเข้าเขื่อนเจ้าพระยา 2,800 ลบ.ม./วินาที
ดังนั้น จึงจําเป็นต้องเพิ่มการระบายน้ําจากเดิม 2,000 ลบ.ม./วินาที เป็น 2,300 ลบ.ม./วินาที เพื่อรองรับปริมาณน้ําที่เพิ่มสูงขึ้นและรักษาสมดุลระหว่างน้ําเหนือเขื่อนและน้ําท้ายเขื่อน ซึ่งจะทําให้พื้นที่ริมแม่น้ําเจ้าพระยา ตั้งแต่ท้ายเขื่อนเจ้าพระยา จ.ชัยนาท มีระดับน้ําเพิ่มขึ้นจากปัจจุบันอีกประมาณ 25 – 75 ซม.
“รัฐบาลจึงขอให้ ผวจ.7 จังหวัดภาคกลาง ได้แก่ จ.ชัยนาท อุทัยธานี สิงห์บุรี อ่างทอง สุพรรณบุรี ลพบุรี พระนครศรีอยุธยา เฝ้าระวังและเตรียมการรับมือกับสถานการณ์น้ําที่จะเพิ่มขึ้น โดยให้แต่ละจังหวัดประชาสัมพันธ์แจ้งเตือนหน่วยงานที่เกี่ยวข้อง เช่น งานก่อสร้างเขื่อนป้องกันตลิ่ง ให้รีบดําเนินการโดยด่วน รวมทั้งบริษัท ห้างร้าน แพร้านอาหาร ที่ประกอบกิจการริมแม่น้ําเจ้าพระยา และประชาชนที่อาศัยอยู่ริมสองฝั่งแม่น้ํา เตรียมนําทรัพย์สินมีค่าขึ้นที่สูง”
พลโท สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี ได้ติดตามสถานการณ์อย่างใกล้ชิด และมีความห่วงใยพี่น้องประชาชนที่อาจได้รับผลกระทบจากการระบายน้ําออกจากเขื่อนเจ้าพระยาเป็นอย่างมาก เช่นเดียวกับการระบายน้ําออกจากเขื่อนป่าสักชลสิทธิ์ หากมีปริมาณน้ํามากขึ้น จึงได้สั่งการให้ทุกหน่วยงานเร่งสร้างการรับรู้แก่ประชาชน เพื่อให้เตรียมการรับมือ และลดความเสียหายที่อาจเกิดขึ้นได้อย่างทันท่วงที
“ท่านนายกฯ ยังได้ฝากแสดงความเห็นใจ และขอบคุณเกษตรกรบางส่วน ที่ต้องเสียสละพื้นที่ของตนเพื่อรองรับน้ําจากเขื่อน ซึ่งถือเป็นการเสียสละเพื่อส่วนรวม โดยเฉพาะพื้นที่เพาะปลูกที่ยังเก็บเกี่ยวไม่แล้วเสร็จ โดยได้กําชับให้ ผวจ. และส่วนราชการที่เกี่ยวข้องทําความเข้าใจกับพี่น้องเกษตรกรว่า จะได้รับความช่วยเหลือตามระเบียบของทางราชการอย่างทั่วถึง
ทั้งนี้ มท.และ กษ. จะร่วมกันลงพื้นที่สํารวจความเสียหายอย่างละเอียด ทั้งนาข้าว พืชไร่ พืชสวน เพื่อพิจารณาจ่ายค่าชดเชยเยียวยาความเดือดร้อนของผู้ประสบภัยให้เหมาะสมกับสภาพความเสียหายที่แท้จริงอันเกิดจากการระบายน้ําของรัฐ ซึ่งอาจจะสูงกว่าค่าชดเชยความเสียหายจากภัยธรรมชาติปกติ เช่น น้ําท่วม ฝนทิ้งช่วง ภัยแล้ง ภัยหนาว พายุ เป็นต้น"
----------------------------